L’Agrupació de Falles de Burjassot organitza un concurs de dibuix
2025-07-24

L’Agrupació de Falles de Burjassot reprèn la seua activitat, després del període estival, durant el qual també va estar molt present en les festes patronals en honor a Sant Roc. Ara, amb el meló de setembre ja començat, des de l’Agrupació de Falles, que dirigeix Iván Heredia, volen que els xiquets i xiquetes de les diferents comissions del municipi, i tots en general, gaudisquen d’un últim dia de vacances inoblidable.

Encara que dilluns que ve ja hauran de matinar, el diumenge dia 9 els espera una divertida festa infantil que tindrà lloc en el Parc de la Granja, des de les 10h. L’Agrupació de Falles ha organitzat un Concurs de Dibuix, en el qual podran participar tots els menuts que ho desitgen i també una gran gimcana, en la qual els quins participants hauran de superar diferents i divertides proves i obstacles fins a arribar a la meta.